Langlim

Langlim er ei grend i Seljord kommune i Telemark. Grenda ligger på ca. 700 moh. ved nordenden av Sundsbarmvatnet. Det finnes gravhauger fra Jernalderen i grenda, som vitner om at det trolig har vært bosetning fra ca. år 1000 eller tidligere. Det er også gjort funn av bearbeidet flint fra steinalderen eller bronsealderen i grenda. Navn som Jønnardalen og Hyttedalen forteller om jernutvinning i tidligere tider.
Grenda fikk bilveg først i 1958, og i 1960 ble skolen nedlagt. Grenda hører nå til Flatdal skolekrets og Åmotsdal sogn.

 Referanser 

Kategori:Bosetninger i Seljord